સૌ પ્રથમ ઘરને પાણીથી ધોઈ ગંગાજળ છાંટી પવિત્ર કરવું. પૂજા કરનાર વ્યક્તિ એ જે જગ્યા પર ગણપતિની સ્થાપના કરવાની હોય ત્યાં બાજોઠ, ટેબલ મૂકી તેનાં ઉપર લાલ, લીલું, પીળું વસ્ત્ર પાથરી મૂર્તિ. છબી કે સોપારી મૂકવી. તેનાં પૂજન માટેની સામગ્રીમાં (૧) ચોખા, કંકુ, અબીલ, ગુલાબ, ચંદન, હળદર, લાલ પુષ્પ, હાર, ધૂપ એક થાળીમાં તૈયાર કરવા. (૨) સિંદૂર, કપૂર, રૂની ઊભી વાટની પાંચ દિવસની આરતી, ગણપતિજીના અખંડ દીવા માટે રૂની આડી વાટ અથવા નારાછડી, ઘી, અગરબત્તી, ધૂપ, પંચામૃત્ત તૈયાર કરવું. (૩) બે તરભાણાં, લોટો, ચમચી, ઘંટડી, પાણી, ગંગાજળ તૈયાર કરવું. (૪) નૈવેદ્ય માટે ઘરનાં ઘી-ગોળ-ઘઉંના લાડુ, શક્તિ પ્રમાણે તૈયાર કરવા અથવા બહારથી મીઠાઈ લાવ્યા હોય તો ગંગાજળ છાંટી શુદ્ધ કરી લેવી.